rba salut i gestió: Sembla que l’Agència Europea del Medicament (EMA) se’ns escapa\nSembla que l’Agència Europea del Medicament (EMA) se’ns escapa\nSegons el prestigiós diari econòmic britànic “Financial Times”, les ciutats favorites per albergar la seu de l’EMA quan aquesta abandoni Londres són Milan i Bratislava; Barcelona sembla que ha estat descavalcada de la cursa.\nLa candidatura de Barcelona, tot i ser la que tècnicament respon millor a les condicions establertes per la UE, decau pel poc suport polític del govern espanyol i per la inestabilitat produïda per l’aplicació de l’article 155 de la Constitució en un moment clau, quan els representants dels 27 països es reuniran el proper 20 N per decidir la ciutat que serà seu de l’EMA a partir de l’any vinent.\nEl diari londinenc considera que d’acord a les informacions que han rebut de mitjans diplomàtics, Bratislava i Milà lideren la carrera i per tant són les candidates millor posicionades per ser escollides com a seu de l’EMA, considerada com la “joia de la corona” de les més de 40 agències especialitzades que la UE té repartides pels 27 països que la integren. També valora les possibilitats d’Amsterdam i Copenhagen, que es situarien just al darrere de les dues primeres ciutats esmentades. De ser certa aquesta informació, Barcelona veuria com per segona vegada se li escapa la possibilitat d’albergar l’EMA.\nDolors Montserrat ministra de Sanitat no està fent per\nBarcelona tot allò que podria si el PP tingués\nuna actitud diferent vers Catalunya\nLa primera ocasió que va tenir Barcelona per ser seu de l’Agència Europea del Medicament va ser quan a l'any 1992 la UE va decidir crear les seves agències i repartir-les entre els països membres. Llavors era l’Europa dels 15. Com ara, Barcelona tenia un edifici a disposició per ubicar-hi l’agència; era el nou edifici de l’IMIM que s’acabava d’estrenar, annex a l’Hospital del Mar. Barcelona va tenir la gloria a tocar, era la millor candidatura i les opcions d’aconseguir l’Agència eren grans però només la mala gestió del govern espanyol de Felipe González ho va impedir, actuant contra els interessos de la ciutat amb un canvi de cromos descarat, optant finalment per altres candidatures espanyoles a canvi de cedir en la de Barcelona.\nAra sembla que la història es repeteix i altre cop, la candidatura de Barcelona que era fins fa ben poc la millor posicionada, per raons estrictament polítiques sembla que ha quedat descavalcada. Una vegada més la manca de recolzament del govern espanyol pot ser clau en la decisió que els 27 països que integren la UE (sense la Gran Bretanya) prendran d’una manera definitiva el proper dia 20, tot just d’aquí a una setmana. Dilluns vinent sabrem la sort definitiva de la candidatura barcelonina que ha de lluitar en dos fronts diferents. D’una banda aconseguir demostrar que la qualitat i solidesa de la proposta de la ciutat de Barcelona sigui la millor valorada a nivell de compliment dels requisits exigits, i de l’altre els inconvenients derivats de la situació política que s’ha complicat amb l’aplicació per part del govern espanyol de l’article 155 de la Constitució, i el clima d’incertesa que això ha creat, sense que per altre banda el govern espanyol hagi tranquil·litzat a la comunitat internacional en quant a la temporalitat d’aquesta mesura.\nEl conseller Comin des de Brussel·les no pot defensar la\ncandidatura de Barcelona atès que ha estat dessat per el\ngovern espanyol d'una manera mancada de cap rigor\njurídic, i contra la voluntat d'una majoria de catalans\nPer altre banda, Dolors Montserrat ministra espanyola de Sanitat, tampoc està fent res a nivell europeu per mirar d’aportar serenitat. Al conèixer la informació que publicava el Financial Times, la ministra va reunir als mitjans pròxims per dir que de cap manera Barcelona havia estat descavalcada de la cursa. En la seva opinió Barcelona és la millor candidata a guanyar la carrera, però la frase final del seu comentari pot considerar-se lapidària: “Los únicos datos objetivos que hay ahora mismo son que la decisión no se ha tomado”. És a dir, que si tot el que la ministra sap és que no s’ha pres la decisió, vol dir que les possibilitats de Barcelona són molt poques doncs aquests dies és quan hi ha contactes entre les candidatures millor situades i els membres de la comissió, per aclarir dubtes o demanar explicacions. Una vegada més, un govern espanyol gira l’esquena a Barcelona, amb la EMA com a rerefons. Llavors fou Felipe González (PSOE) i ara és Mariano Rajoy (PP).\nVeient que el govern espanyol no actua amb contundència en la defensa de Barcelona, i que el govern català està destituït per obra i gràcia del 155, i per tant, inoperant, l’associació privada sorgida de la societat civil Barcelona Global, que té per a objectiu “fer de Barcelona una de les millors ciutats del món per al talent i l’activitat econòmica”, i que compta com a socis amb les millors empreses del país així com personalitats rellevants del món cultural i empresarial, ha decidit moure’s pel seu compte per intentar revifar les possibilitats de Barcelona i han decidit fer arribar de l’ordre de mil postals a Donald Tusk president del Consell Europeu i a Guido Rasi director executiu de l’EMA per palesar l’interès de la ciutat per convertir-se en al nova seu de l’organisme. Tant de bo sigui una decisió útil per els objectius que es persegueixen.\nPublicat per Ricard Bosch a 08:19\nJuan Carlos 15 de novembre de 2017, a les 19:58\nHo sento però a mi em sembla que aquest comentari no es massa exacte.\nL'EMA se'n va de Londres pel Brexit i l'últim que volen es portar-la a un lloc que hagi de tornar a marxar els pròxims anys. La principal variable per desestimar Barcelona és el risc de conflicte pel desig de una independència unilateral i quedar fora d'Europa. No és el 155 ni l'escàs suport del Govern Espanyol, en aquest cas la variable fonamental és el desig d'independència segons la meva (i pot ser errònea) opinió.\nMalgrat tot, enhorabona pel blog¡¡¡\nRicard Bosch 15 de novembre de 2017, a les 20:07\nTot és opinable, i totes les opinions mereixen respecte. En la meva opinió sense les garrotades de la policia i sense el 155 la candidatura de BCN continuaria en bona posició. Avui ha estat el ministre Dastis qui ha dit que defensaran la candidatura amb tota la seva capacitat... Bé aquest senyor ês un mentider compulsiu ben conegut: va dir que a Catalunya no s’ensenya el castellà; després va dir que les imatges sobre la violència policial eran un “fake” i ara diu que defensaran que l’EMA vingui a Bercelona... cada vegada que obre la boca és per mentir tot i ser de l’opus...\nTanmateix et diré una cosa, estaria encantat de ser jo qui està equivocat.


L'Administració Electrònica ja és aquí\nAhir van entrar en vigor les lleis estatals 39 i 40/2015, que regulen, respectivament, les relacions entre les administracions públiques i els ciutadans i el funcionament intern de les diferents administracions públiques i la resta del Sector Públic.\nLes principals novetats, es que s'introdueix el dissabte també com a dia inhàbil amb la finalitat d'unificar els criteris dels terminis administratius amb els que estableix la via judicial i que els que exerceixin una activitat professional per a la qual es requereix col·legiació obligatòria (els advocats/des), estaran obligats a relacionar-se a través de mitjans electrònics amb les administracions públiques per a la realització de qualsevol tràmit d'un procediment administratiu.\nCom hem indicat anteriorment, les esmentades lleis van entrar en vigor ahir, 2 d'octubre de 2016, suposant la derogació en aquesta data de la Llei 30/1992 i la Llei 11/2007.\nNo obstant això, aspectes com el registre electrònic d'apoderaments, registre electrònic, registre d'empleats públics habilitats, punt d'accés general electrònic de l'Administració i arxiu únic electrònic produiran efectes als dos anys de l'entrada en vigor, és a dir, el 2 de octubre de 2018.\nAlgunes novetats de la normativa:\n1.- Identificació i signatura dels interessats:\nLes administracions públiques estan obligades a verificar la identitat dels interessats en el procediment administratiu segons les dades que constin en els documents identificatius o mitjançant identificació electrònica.\nAl costat de la identificació es requerirà a més la signatura dels interessats per formular sol·licituds, presentar declaracions responsables o comunicacions, interposar recursos, desistir d'accions o renunciar a drets.\n2.- Relacions electròniques obligatòries entre les administracions públiques i les persones jurídiques, sent opcional per a les persones físiques:\nLes persones jurídiques, les entitats sense personalitat jurídica, els que exerceixin una activitat professional per a la qual es requereixi col·legiació obligatòria, els que representin a un obligat i els empleats públics estaran obligats a relacionar-se a través de mitjans electrònics amb les administracions públiques per a la realització de qualsevol tràmit d'un procediment administratiu.\nD'altra banda, l'obligatorietat de les persones jurídiques de relacionar-se amb les administracions per mitjans electrònics no és d'aplicabilitat a les persones físiques, les quals podran optar per relacionar-se amb les administracions per mitjans electrònics o per mitjans tradicionals.\nLes notificacions seran preferentment per mitjans electrònics i, en tot cas, quan l'interessat estigui obligat a rebre-les per aquesta via, i s'han de fer mitjançant compareixença a la seu electrònica de l'Administració o organisme actuant, a través de l'adreça electrònica habilitada única o mitjançant tots dos sistemes, segons disposi cada administració o organisme. Les notificacions per mitjans electrònics s'entendran practicades en el moment en què es produeixi l'accés al seu contingut.\nTotes les notificacions que es practiquin en paper hauran de ser posades a disposició de l'interessat a la seu electrònica de l'Administració o organisme actuant perquè pugui accedir al contingut de les mateixes de manera voluntària.\nUna altra de les novetats introduïdes per la nova normativa té a veure amb els terminis, introduint-se els terminis per hores, comptant d'hora en hora i de minut en minut des de l'hora i minut en què tingui lloc la notificació o publicació de l'acte de què es tracti i no podran tenir una durada superior a vint-i-quatre hores, en aquest cas s'han d'expressar en dies.\nS'introdueix el dissabte també com a dia inhàbil amb la finalitat d'unificar els criteris dels terminis administratius amb els que estableix la via judicial.\nEl Centre d’Estudis Jurídics i Formació Especialitzada del Departament de Justícia ha editat electrònicament un nou número de la col·lecció DOCS que recull el text en català d’ambdues normes, així com altres documents, com ara els dictàmens emesos pel Consell d’Estat i el Consell de Garanties Estatutàries que resulten rellevants als efectes de la interpretació i l’aplicació de les noves lleis.\nUs adjuntem l’enllaç corresponent:\nBarcelona, 3 d’octubre de 2016.


“Necessitem finançament extern per fer créixer la Patum” | Marta Membrives | berga | Cultura popular | El Punt Avui\n“Necessitem finançament extern per fer créixer la Patum” “Necessitem finançament extern per fer créixer la Patum” “Necessitem finançament extern per fer créixer la Patum” “Necessitem finançament extern per fer créixer la Patum” + “Necessitem finançament extern per fer créixer la Patum” E-mail\nberga - 16 juny 2019 2.00 h\nMarta Planas forma part de l’equip municipal que prepara la festa de Berga més transversal, la Patum AJ. BERGA.\n“Necessitem finançament extern per fer créixer la Patum” “Necessitem finançament extern per fer créixer la Patum” “Necessitem finançament extern per fer créixer la Patum” “Necessitem finançament extern per fer créixer la Patum” “Necessitem finançament extern per fer créixer la Patum” E-mail\nMarta Membrives - berga\nAquest any el darrer dia de Patum coincideix amb la revetlla de Sant Joan. Com es viurà?\nAlgun any ja havia passat perquè la Patum té un calendari variable. Com que sabem que el dilluns és festa i a la gent que vingui a Patum no li vindrà d’aquí, s’ha programat una revetlla de Sant Joan patumaire a mitjanit a la plaça Mossèn Huch. D’aquesta manera volem tenir un acte propi per celebrar la revella de Sant Joan i que servirà també per descongestionar la Patum.\nAquest any volen capgirar el ‘Patum i mam’, com ho faran?\nL’any passat vam iniciar la campanya per fomentar consums menys abusius. La novetat d’aquest any és la Patumaigua, que consisteix en la distribució gratuïta de 15.000 ampolles d’aigua en diferents punts. Això es fa des de fa alguns anys, però no tenia nom i potser la gent no ho coneixia del tot.\nTambé promouen altres begudes sense alcohol?\nS’oferiran també còctels de sucs de fruites sense alcohol i biquinis dolços i salats a la barra sense alcohol. Es tracta d’una iniciativa que impulsa el Departament de Joventut de la Generalitat per oferir alternatives a les begudes alcohòliques a un preu molt baix, però en cap cas l’Ajuntament pretén ser cap tipus de competència deslleial a cap establiment. S’oferiran en un punt específic on es promourà la campanya de consums menys abusius.\nEl consum d’alcohol és un problema a la Patum?\nEn anys anteriors s’havien fet estudis sobre el consum d’alcohol entre els joves, i evidentment la gent beu per la Patum, però es considerava un consum moderat. No és un consum problemàtic, està dintre dels paràmetres de qualsevol festa jove, però creiem que és bo incentivar que la gent begui aigua i que mengi per fer coixí.\nVolen també unes festes lliures de violències sexistes?\nContinuarem amb el Punt Lila de la plaça Viladomat, un servei professional d’informació o acompanyament per la prevenció de situacions de violència masclista en espais d’oci nocturn, i també hi haurà personal itinerant pels carrers.\nQuin és el paper de les dones dintre de la Patum?\nPer sort cada vegada és major i té més visibilitat. A dintre de les comparses encara queda feina a fer, tot i que en els darrers anys s’hi han incorporat moltes dones, tant titulars com col·laboradores, però encara no s’ha assolit la paritat. Per sort cada cop més el paper de les dones és més actiu i igualitari.\nEs recordaran les protagonistes de 1960?\nÉs una iniciativa de les Maces de lluïment. L’any 1960 hi va haver un primer salt íntegrament femení. Ara es vol repetir.\nLa Patum és Patrimoni Immaterial de la Humanitat des del 2005. Què va representar el reconeixement de la Unesco?\nVa posicionar la Patum i Berga al mapa mundial. Ja era una festa coneguda a escala catalana, i això va suposar que es convertís en marca de qualitat, ens ha ajudat a arribar a un públic més ampli. Vam ser la primera declaració de Patrimoni Immaterial de Catalunya i la segon a l’Estat després del Misteri l’Elx.\nHa fet créixer l’afluència?\nHa anat augmentant. La població de Berga durant els dies de Patum es multiplica per quatre. Evidentment sempre es pot créixer més i podríem assumir-ho, però estem arribant al límit. Per créixer hauríem de plantejar altres activitats.\nAquest creixement ha arribat a posar en perill la festa?\nNo, de moment és sostenible totalment. Pel que fa a planificació de l’Ajuntament, ho hem pogut assumir amb els efectius de la policia local, de serveis tècnics, de brigada, de Cultura i Joventut i Festes. És la festa de Berga que implica més àrees i és la més transversal.\nS’ha treballat per fer la Patum més participativa?\nLa festa s’ha anat obrint. És el tercer any que s’ha fet el sorteig per saltar de plens i el segon cop del sorteig per accedir al balcó durant la Patum de nit. Aquestes són iniciatives de participació de tenen gran acollida, en especial entre la gent de fora, perquè és una manera privilegiada de viure la festa.\nQuins són els reptes pendents de la Patum?\nEl finançament és un dels que tenim clar tant en l’aspecte tècnic com en el polític. Cada any el pressupost de la festa creix una mica perquè ens agrada plantejar noves activitats, i això té un cost econòmic. Aquest any el pressupost és de 280.000 euros assumits amb fons municipals i n’hi ha 30.000 més en fons del Departament de Cultura de la Generalitat. Necessitem finançament extern per fer créixer la Patum. Si volem fer més activitats per atraure un públic més divers, hem de créixer en pressupost perquè si no, és insostenible.\nEl Punt Avui. Girona 16-06-2019, Pàgina 64\nEl Punt Avui. Nacional 16-06-2019, Pàgina 44


Antoni Rius – Mr Cansongs\nEtiqueta: Antoni Rius\n100 “Still Life”\nAgost 2, 2014 Abril 18, 2017 Mr. Cansongs18 comentaris\nDel Lp al mp3\nAlgun que altre cop he fet referència als que pertanyen al meu entorn d’aficionat musical i, per lo tant, coneixen bé les meves predileccions en aquest terreny. És curiós que, sempre que esmento aquest entorn en realitat penso estrictament en una persona. O dues. O potser tres a tot estirar, si tenim en compte alguna època en concret, com és el cas de l’Antonio Rius (el Ferro gran) i el Ramon Alférez, amb els que vaig compartir bons i inoblidables moments musicals. Però qui méss’ha prollongat en el temps i sap de les meves dèries melòmanes és el Josep Rius (el Ferro petit) A ell doncs, el podríem batejar com a Mr. Entorn, si seguissem una costum molt d’aquest blog. No serà el cas. Amb ell hem compartir moltes hores d’audició, i nombroses excursions al Castelló de Barcelona, a qualsevol de de les 3 botigues que tenia al carrer Tallers, dues de modern i una de clàssica (més tard va haver-hi una quarta que no trepitjàvem mai doncs anava destinada més al marxandatge, pòsters, samarretes, enganxines, i coses d’aquestes i que no anava amb el nostre estil…) En aquesta mena de temples anàvem a buscar el mannà, aliment per l’ànima en forma de disc.\nRecordo unes postades repletes d’elepés de vinil per triar i remenar. Llavors era important la caràtula del disc. La portada que en dèiem. Era tot un plaer estètic poder delectar-se admirant-ne els dissenys. Una bona portada fins i tot havia determinat la compra d’un elepé. Es feien autèntiques filigranes.\nUn altre element important era el mètode de reproducció. No reparavem en esforç alhora de triar un bon equip de música i, molt important, uns bons baffles. Les audicions a Fidelcolor o a Nivell 10, en una sala condicionada per tal fi era un moment important. Que si oberts, que si compactes. Americans o anglesos. Dos o tres vies. Tot un món. fidelitat envers presència. Qualitat envers potència. Calia parar l’orella i estar atent. No sols estaven en joc els nostres calés sinó també el futur so dels nostres preuats elepés.\nI arriba el format digital. Recordo que en mitjans especialitzats (revistes, programes de radio…) sobren apassionats debats defensant o atacant, segons calgui, les virtuts o defectes del nou format envers el tradicional sistema analògic. És curiós regirar alguna revista d’aquell temps i comprovar els temors o les esperances que despertava aquella revolució tecnològica. Sobretot era en les revistes de música clàssica, on hi havia el crítics més puristes, on les confrontacions eren més enceses (algun dia potser en podria fer un recull per una estrada d’aquest blog)\nA cal Castelló aquelles frondoses extensions de vinils, un dia per l’altre, al vell mig d’aquella collita fertilitzada pel déu Apol·lo, va aparèixer una mena de floronco, uns marrecs esquifits en forma de cedés que plantaven cara a les imponents caràtules. Amb el temps, com si es tractés d’una plaga, aquella massa es va anar fent gran, estenent com si fos taca d’oli, reduïts els elepés a la mínima expressió, destinat a consolar a quatre romàntics, melòmans nostàlgics de l’agulla i la pols.\nAra, amb la perspectiva que ens dona el temps, i amb el format (sembla) consolidat, crec que no hi ha lloc a discussió (encara que n’hi han que continuen discutint) Al menys a nivell tècnic. Una altra cosa és a nivell de gustos i paràmetres poc avaluables. Per defensar les bondats del vinil n’hi ha que s’agafen a comparar vells elepés amb les seves reedicions digitals posteriors i argumenten que el format digital “no té la calidesa del vinil” i que “a l’elepé se sent millor”. I és cert, però no estem parlant de gravacions digitals fetes expressament sinó de reedicions que al meu parer es van fer de pressa i malament. L’equip de música va aguantar aquest embranzida. Les portades no. Aquí el tamany sí que importava i les esquifides i ridícules caràtules dels cedés no es podien comparar a les dels seus imponents antecessors.\nInternet i la propagació de fitxers. Les xarxes P2P (peer to peer, de igual a igual) Napster, eMule, BitTorrents, iTunes, iPods, iPhones, Spotify… El concepte d’àlbum desapareix per passar a tenir rellevància la cançó com a ens individual, no com a part d’un tot. I lo que és pitxor, l’oïda s’ha acostumat a l’mp3 com a so estàndard oblidant que es tracta d’un format comprimit.\nAl carrer Tallers les botigues de Discos Castelló practicament han anat desapareixent gairebé totes. Una l’ha reconvertit en una botiga de pel·lícules en DVD. Qui sap si d’aquí a poc temps hi veurem un xinés. L’equip de música arraconat, com una ciutat abandonada. Els baffles, com dues immenses torres, mudes i amenaçant ruïna. L’ordinador, pensat per crear continguts, van perden terreny envers tauletes i mòbils, destinats a consumir-ne. Això vol dir escoltar la música cada cop més en aparells petits, amb baffles minúsculs i de pitjor qualitat.\nAvui en dia tot va molt ràpid. Tot fa pensar que en un temps no massa llunyà, d’aquí unes quantes evolucions, el nostre cos haurà prescindit de les extremitats inferiors per que no li faran cap falta. Crec que el fons de la qüestió és aquest. la velocitat i l’abundància. Ara, abans d’agafar un disc al prestatge el busquem a YouTube. Em lloc d’alçar-te de la cadira a consultar el diccionari consultes a la Wikipedia que vas més de presa. La possibilitat de tindreu tot i de seguit ens fa exigents.\nPenso que igual ens calen els rituals per gaudir plenament de les coses. O no era tot un ritual tot el que fèiem per poder escoltar un elepé? Treure el disc de la funda de plàstic. Aplicar-hi el líquid antiestàtic. Passar-hi la camussa. Netejar l’agulla amb el respall. Aquest ritual creava tot un clímax. Cal desig per obtindre plaer. Cal tenir sed per assaborir l’aigua fresca. Cal tenir fred per gaudir de l’escalfor. Davant l’èxtasi infinit de tenir-ho tot potser sigui millor poder conservar un desig insaciable.\nRegiro per les estanteries polsoses i n’extrec el número 66 de la revista “Vibraciones” (març de 1980) Va ser en aquest exemplar on vaig descobrir Van Der Graaf gerenator i al Peter Hammill, lider i alma mater del grup. He començat esmentant el meu entorn per que ells saben que Van Der Graaf Generator ocupa un lloc privilegiat dins el meu bagul de tresors. I dins els primers 100 lliuraments una sola entrada (“Refugees”, Cansongs n. 5) era poc bagatge per un grup que em va fer (i encara em fa) disfrutar tant. “Still Life” és un disc redó. El tema homònim que dona títol a l’àlbum un tema impressionant. Senzillament perfecte.\nLa ciutadella reverbera amb mil veus, ara mudes:\na què hem arribat? Què hem triat ser?\nAra, la nostra història es redueix a les síl·labes del nostre nom –\nres serà mai més el mateix: els Immortals són aquí.\nEn aquell moment, semblava un pas raonable\nengalanar tota la força de la vida\nsense l’amenaça de la mort,\nperò aviat descobrirem\nque l’avorriment i la inèrcia no són negatius\nsinó tota la llei que coneixem, i mortes són la Voluntat i paraules com supervivència.\nAconseguint la immunitat des de tota edat, tot temor i tota fi…\nPer que fingeixo? La nostra essència es destil·la\ni tot gust familiar es buidat,\ni encara que es conserva la puresa, ens deixa estèrils,\nvivint a través dels milions d’anys,\nel riure tant aprop com qualsevol llàgrima…\nrespirar, menjar, defecar, follar, beure,\nvomitar, dormir, enfonsar-se cada cop més\ni al final passar el temps\nque ja no té cap significat.\nDesfés-te de l’amenaça de la mort\ni l’únic que et queda és un cercle de simulació;\nordena cada esquerp alè\ni encara que al final t’avorreixi l’èxtasi infinit\naquell segueix sent l’anell amb el que esperes comprometre’t per casar-te\namb la noia que et donarà l’eternitat –\naixò és demencial, i evidentment\nés simplement insuficient.\nQuin és aquest el més pesat i sord dels dolors,\ntalment que els meus ulls mai es tanquen sense sentir-lo?\nQuina abjecta desesperació exigeix un final a totes les coses de la infinitat?\nSi hem guanyat, com ens enfrontem ara al preu?,\nQuè hem regatejat? Que hem perdut?\nA què hem renunciat, sense ni tant sols saber que estava allí?\nQuina oportunitat ara d’aguantar amb força la corda,\ndesafiant la mort i el temps\nquan tot el que teníem ja no existeix?\nTot pel que vam treballar i afavorir més\nque a les coses terrenals rebel·la el buit anell\nde la falsa esperança i del falç alliberament.\nPerò ara el llit nupcial està fet,\nel dot ha estat pagat,\nles desdentegades, ulleroses faccions de la Eternitat\nem reben entre els llençols\nper acoplar-me al seu marcit cos – la meva esposa.\nSeu per sempre,\nen una natura morta\nMarç 4, 2012 Desembre 6, 2019 Mr. CansongsDeixa un comentari\nNota introductòria al primer lliurament\nL’origen d’aquest Àlbum està inspirat amb “Àlbum de cançons”, del Josep M. Oliva, a qui encara no conec però espero fer-ho en breu, i amb qui compartim l’amistat amb la Teresa, que ha estat qui em va donar a conèixer l’iniciativa de l’esmentat “Àlbum de cançons”. Igual que aquest, jo també intentaré complir amb el rigorós propòsit d’una entrega setmanal.\nVaris són els motius que m’han portat a emprendre aquesta iniciativa.\nPer una banda, que vaig trobar la idea molt bona, que obliga a ser constant i rigorós, i és un magnífic exercici de memòria i escriptura.\nTambé per que això permet compartir amb els amics la música que ha estat important al llarg de la vida.\nI finalment, és un procés d’aprenentatge. L’Àlbum del Josep M. m’ha permès conèixer i disfrutar d’autors i músiques que havia valorat poc o que, directament, desconeixia. En aquest aspecte cal destacar un fet curiós. Abans de començar el meu propi àlbum, vaig fer una preselecció de cançons (al voltant de 150) De l’Àlbum del Josep M. jo sols coneixia aproximadament les darreres 15 entregues. La resta me les va reenviar la Teresa, un cop jo havia fet la meva pròpia tria. Això vol dir que desconeixia molts dels temes que havia triat ell. Doncs el curiós és que he fet la comprovació hi, efectivament, tal com sospitava, no hem coincidit en cap tema. Això ho considero un valor afegit, i diu molt de la diversitat en gustos i maneres de disfrutar de la música.\nVoldria fer un aclariment pel que fa a les traduccions de les lletres. Confesso que no se anglès. Això vol dir que la fidelitat de les traduccions potser no serà la que caldria. En molts casos ens haurem de refiar de les fonts que podem trobar a Internet, o directament del traductor de Google, amb lo que això pot suposar de pèrdua de rigor. Demano disculpes per endavant.\nPer últim, fer un sincer reconeixament cap a la tasca del Josep M. No és gens fàcil ser fidel a una tasca així, sense defallir i mantenint l’entusiasme inicial. Concedir-li el privilegi de pioner, tenint en conte que sense el seu àlbum, el meu no seria possible. I admetre la meva condició d’aficionat “teòric”, davant la seva de persona que estima la música, que coneix als músics i el seu entorn, havent palpat “en directe” moltes d’aquestes cançons que jo, pobre de mi, en la majoria dels casos, sols he disfrutat (beneïts discs) en vulgars reproduccions.\nNo se m’acut millor entrada que Pink Floyd per encetar aquest àlbum. Per la il·lusió amb que esperava cada nou LP del grup, per les moltes estones que m’ha fet viure la seva música. He triat en concret “Astronomy Domine” pel que representa. Tema fundacional que obre “The Piper at the Gates of Dawn”, primer disc del grup, i un dels pioners en l’anomenat “Rock Psicodèlic”. Composada per la ment desbordada de Syd Barrett, sota els abusos del LSD. Membre fundador de Pink Floyd, tot i deixar el grup després d’aquest primer disc, la seva influència serà present al llarg de tota la carrera de la banda. El disc és inesgotable, ple d’idees i noves propostes que encara avui, 45 anys després, continuen sent vigents i fascinants per l’oient.\nVaig escoltar per primer cop “Astronomy Domine” a casa del meu bon amic Antonio Rius (Tonet de cal Ferro, pels amics) Es va comprar l’edició espanyola dels dos primers LP’s de Pink Floyd, que aquí es van editar conjuntament en un doble àlbum. Tots dos paràvem l’orella i ens deixàvem seduir per aquella música estranya, insondable, de la que no enteníem gran cosa però que ens fascinava. Alguns temes ens recordaven melodies que es podien escoltar de nit, a la radio, procedents d’alguna remota emissora àrab.\nPosteriorment va aparèixer una versió de “Astronomy Domine” gravada en directe al doble àlbum “Ummagumma” (1969). Vaig voltar amb aquest disc sota el braç, amunt i avall, una bona temporada, esperant que entre els meus amics hi hagués alguna “ànima caritativa” amb tocadiscs (jo encara no en tenia) que em permetés escoltar-lo. Ara entenc lo molt que els vaig turmentar i que aquelles “ànimes” ben bé es van guanyar el cel.


24/03/2021 Ple municipal Març 2021 (resum)\nPle Municipal març 2021 (3) - Mocions C's, En Comú Podem, precs i preguntes\nPle Municipal març 2021 (2) - Mocions ERC\nPle Municipal març 2021 (1) - Dictàmens\nPle municipal Març 2021 (resum)\nEntrevista de L'Informatiu - David Pérez, diputat al Parlament de Catalunya\nEnviar aquesta notícia per e-mail Imprimir aquesta notícia politica 23. 03. 2021 Compartir a Twitter Compartir a Facebook\nERC demana que no es tanqui la Biblioteca de Santa Eulàlia\nMocions al Ple Municipal\nEl grup municipal d'Esquerra Republicana presenta tres mocions en el proper ple municipals del mes de Març. La primera, demana que no es tanqui la biblioteca de Santa Eulàlia, la segona de critica a l’empresonament de Pablo Hasel i la darrera pel reconeixement dels drets de les persones trans.\nEl grup municipal d'Esquerra Republicana presenta una moció al proper ple per demanar al govern municipal que reconsideri la decisió de tancament de la biblioteca de Santa Eulàlia. Creuen que és un error el tancament perquè es perd un equipament per on van passar 60.000 persones el 2019. Des d'ERC critiquen que l'opció que ha plantejat l'equip de govern, un bibliomercat com a punt de lectura, no pot substituir l'equipament del carrer Pareto.\nSegons el portaveu republicà, Antoni Garcia, “l’alternativa d’un bibliomercat no és adient perquè són unes extensions de les biblioteques i en cap moment les poden arribar a substituir. La biblioteca de Santa Eulàlia, al contrari del que diu l’equip de govern, no ha perdut usuaris”\nEn una segona moció, els republicans critiquen l'empresonament del raper Pablo Hasel i condemnen la pena imposada al cantant per l’expressió del seu pensament a través de les seves cançons i les seves piulades i fer-li arribar tot el nostre suport.\nPer últim, Esquerra Republicana presentarà una moció perquè el ple de l'ajuntament demani al govern espanyol que acceleri la tramitació de la coneguda com llei Trans, sobre els drets de les persones transgènere.


Mazón demana a Puig una "reacció contundent" enfront del bloqueig de Sánchez al finançament autonòmic - Diari La Veu\nEscriba el número 350613\nMazón demana a Puig una "reacció contundent" enfront del bloqueig de Sánchez al finançament autonòmic\nEl president de la Diputació d'Alacant insta el president de la Generalitat que es posicione respecte a la gestió de les aigües i la taxa turística\n3 setembre 2019 16:30h\nVALÈNCIA. El president de la Diputació d'Alacant, Carlos Mazón, ha demanat a Ximo Puig contundència cap al govern espanyol respecte a la situació del finançament autonòmic i el seu bloqueig davant de l'executiu estatal en funcions de Pedro Sánchez. Mazón ha titllat la falta de recursos d'"inadmissible" i d'un "insult" al territori valencià.\nMazón s'ha pronunciat en aquests termes després de la reunió que ha mantingut amb el president de la Generalitat. La trobada ha permés avançar en la creació d'una comissió mixta permanent per a tractar assumptes d'interés entre les dues entitats. La reunió, a més, ha permés donar un "pas endavant" entre les dues institucions i recuperar una relació deteriorada durant la presidència de César Sánchez, també del Partit Popular.\nTot i això, Mazón ha volgut marcar posicions sobre totes aquelles reclamacions i preocupacions de la demarcació d'Alacant. En concret, ha demanat a Puig que es posicione respecte a la gestió de l'aigua del govern espanyol i ha assenyalat que els transvasaments Tajo-Segura i Xúquer-Vinalopó es troben "amenaçats" per les institucions. El president ha assegurat que sí que ha tingut l'oportunitat de parlar amb membres de l'executiu valencià, especialment amb la Consellera d'Agricultura i Medi Ambient, Mireia Mollà, però ha insistit en una major "implicació" del govern.\nEl turisme també s'ha colat en la reunió entre els dos polítics. Mazón ha explicat que ha demanat a Puig que eleve el nivell de reacció sobre el govern espanyol sobre la gestió de l'Imserso. Una de les altres reclamacions ha sigut sobre la taxa turística; en aquest sentit, el president de la institució provincial li ha demanat que "aclarisca el debat". "Des de la Diputació diem 'no' i 'mai'", ha assenyalat, a la vegada que ha reiterat que espera aquesta reacció per part de la Generalitat.\nRespecte a la qüestió del finançament, el president de la Diputació ha afirmat que no ha d'enfrontar-se amb la Generalitat perquè "estan en la mateixa situació" i que els recursos han de procedir tant del govern espanyol com dels fons europeus.\nAquest dimarts, Compromís també que ha demanat que el president de la Generalitat eleve el to i es posicione enfront del bloqueig de les bestretes del finançament autonòmic. Els valencianistes han presentat una iniciativa al Parlament per a demanar una reunió del Consell de Política Fiscal i Financera que permeta trobar solucions a la falta d'ingressos. Una proposta, a més, que també va presentar el PP la setmana passada.\nEscriba el número 136192


La Fira de Morella guardonada amb el premi Cadena Ser-Radio Castelló en la categoria Turisme\nEl pròxim divendres 3 de novembre es celebrarà en el Palau de Congressos de Castelló una nova edició de la gala de lliurament de premis atorgats per Radio Castelló- Cadena Ser. En aquesta XIV edició ha sigut premiada, en la categoria de Turisme, la Fira de Morella. Estos premis creats en 2004 per Ràdio Castelló tenen com objectiu reconèixer el treball de persones o associacions que han ajudat al desenvolupament social o econòmic de la província de Castelló.\nEls premis compten en les següents categories: acció social, arquitectura, art, ciència, cultura, esports, empresa, joves valors, medi ambient, oci i tradicions, sanitat, turisme i extraordinari.\nEl regidor de Medi Ambient, Rafa Pallarés, ha agraït a Ràdio Castelló el premi atorgat a la Fira de Morella i ha destacat la immensa labor que realitza l'Associació Firal any rere any per a que la Fira siga un èxit.\n"Per a nosaltres és un orgull que hagen pensat en la Fira de Morella com a guanyador de la categoria de Turisme, ja que tant l'Associació Firal com l'Ajuntament treballem molt dur per a què puguen vindre més visitants cada any" ha indicat Pallarés.\nLa passada edició de la Fira de Morella va rebre a l voltant de 10.000 persones i més de 100 expositors, com a gran aparador del sector primari i la col·laboració d'aquest amb la resta. És la Fira en més història de la Comunitat Valenciana i sempre amb vocació de futur.\nAvui a les 18:15 es celebra un nou Consell d'Infància\nAquesta vesprada en l'Ajuntament de Morella es celebrarà un nou Consell d'Infància, on els xiquets de Morella traslladaran les seues propostes de millora per a la ciutat.


Protecció legal davant la sostracció del mòbil | Revista | EROSKI CONSUMER\nM'han robat el telèfon i tinc por que algú el faci servir en nom meu. Em protegeix la llei davant d'un ús fraudulent?\nAvui dia, perdre el mòbil pot ser gairebé tan desastrós com extraviar la cartera. Al mòbil portem adreces i telèfons, fotos, vídeos, dades confidencials de les nostres targetes de crèdit, aplicacions per a pagament de compres... Molta informació personal de la qual es pot fer un mal ús o causar-nos un perjudici econòmic, si cau en mans d'altres persones. El més important és posar fora de perill les teves dades. Aquests consells poden ajudar.\nIntenta localitzar el mòbil. Amb la funció GPS de l'aplicació de rescat veuràs on és en un mapa. Telefona al teu número, potser algú l'ha trobat i vol tornar-te'l. Depenent de la teva aplicació de rescat, hi ha altres maneres de contactar amb qui té el teu telèfon: missatges, alarmes...\nTruca al teu operador perquè bloquegi la SIM. Així ningú no es gastarà els teus diners. Fins que no ho sol·licitis a la teva companyia, respondràs pels consums que faci l'autor del robatori, tret que tinguis alguna assegurança que ho cobreixi.\nEsborra tot el que és important. Amb l'aplicació de rescat, elimina tot el que no vols que vegin (correus electrònics, fotos, missatges...), i les contrasenyes i claus d'accés als serveis que tinguis des del mòbil. Aquestes aplicacions et permeten fer una inicialització a distància, encara que si ho fas ja no podran localitzar ni seguir el teu telèfon.\nDenuncia'n la pèrdua. Ves a la comissaria més propera i denuncia l'incident. Per a fer-ho necessitaràs portar el codi IMEI. Tingues precaució a l'hora de redactar la denúncia, perquè és fonamental per a reclamar a l'assegurança si t'ho cobreix (comprova la pòlissa).\nCanvia totes les contrasenyes.\nInhabilita el mòbil. Si ja saps que no l'has de recuperar, inhabilita l'aparell. Per a fer-ho hauràs de trucar una altra vegada al teu operador i donar-li el codi IMEI (necessitaràs la còpia de la denúncia). Quan ho facis, el teu mòbil ja no es podrà fer servir amb cap targeta SIM a Espanya.\nEn cas d'ús fraudulent del mòbil (per exemple, si han fet una compra abans de la denúncia), la Llei de Serveis de Pagament et protegeix: si el teu mòbil emmagatzema les dades de la teva targeta de crèdit o de dèbit o disposa d'aplicacions per al pagament, l'usuari és responsable dels càrrecs que es facin fins als 150 euros.\nPDF: Fes clic aquí per a Descarregar aquesta informació en PDF (65 Kb) (* Disponible només en castellà)


Pàgina web\thttp://www.casapairalespasa.com\nTrucar630 46 89 23\nCasa Pairal Espasa, és un antiga casa de pagès que es remunta al 1600 aproximadament. És una casa tranquil·la amb vistes a les muntanyes de Prades i Poblet. Ha estat rehabilitada tot respectant l'arquitectura i els materials. Es troba a fora del poble, a escassos 300m caminant.\nA prop de les coves prehistòriques de L'Espluga i del naixement del riu Francolí, com també a 3 km de Reial Monestir de Poblet. Amb un espai obert però ballat que us permetrà observar el conreu de les hortalisses fresques del temps, tomaques, enciams, patates, cebes, verdures, etc., i provar-les.\nSi veniu amb nens podran gaudir d'una zona exterior amb gronxadors i moltes més coses per a ells. És una casa perfecte per a grups d'amics i molt especialment famílies amb nens.\n5 Habitacions i 2 lavabos\nCapacitat per a 8 - 10 persones\nLlençols, tovalloles, mantes\nBarbacoa i llenya\nHort (hi podreu provar les verdures)\nAnimals (visita i recollida d'ous)\nZona amb gespa\nL'hora d'arribada s'estableix a partir de les 11h i l'hora de sortida ha de ser abans de les 20h.\nPer fer efectiva la reserva cal fer una paga i senyal del 25% del preu total.\nNº d'inscripció al Registre de Turisme de Catalunya: PT-000130\nRuta pel Baix Camp (a 13 km)\nTaller de Prehistòria per infants a les Coves de l'Espluga…\nReserva la teva plaça als tallers infantils de prehistòria a les Coves de l'Espluga de Francolí. Els més petits podran viatjar en el temps i construir una cabana, dibuixar…\nS'introduirà als participants en la història dels Templers i Hospitalers a través de l'audiovisual del castell i la realitat virtual augmentada i on es fabricarà un escut i…\nVisita i taller familiar Fassineja a l'Espluga de Francolí\nFassineja és una nova visita-taller familiar que s'ofereix al Museu Fassina Balanyà de l'Espluga de Francolí. Es tracta d'una visita amb una mirada diferent, destinada als infants…


[NOTA DE PREMSA] Minecraft per Nintendo Switch | Nintenhype.cat\nMinecraft: Nintendo Switch Edition rebrà una gran actualització i arribarà a les botigues al juny\nConstrueix i gaudeix d’un dels videojocs més venuts de la història on vulguis, com vulguis i quan vulguis, ara també amb joc creuat entre diferents plataformes\nMinecraft és un dels videojocs més venuts de tota la història, amb més de 144 milions d’unitats venudes a tot el món entre totes les plataformes en les que està disponible, incloent Nintendo Switch. Minecraft: Nintendo Switch Edition ja està disponible a través de la Nintendo eShop de Nintendo Switch, però a partir del proper 21 de juny, es llançarà una edició física alhora que s’actualitzarà per rebre el Minecraft Bedrock Engine.\nAquesta versió Bedrock conté tot el contingut addicional llançat prèviament, incloent el pack Super Mario Mash-Up exclusiu de les plataformes de Nintendo, així com tots el DLC. Però el més especial d’aquesta actualització és que els jugadors de Minecraft: Nintendo Switch Edition podran connectar-se i jugar amb tots els seus amics que juguin a Minecraft en altres plataformes gràcies al joc creuat. A més, Minecraft serà compatible amb la subscripció de pagament Nintendo Switch Online, quan estigui disponible a partir de setembre.\nAquesta nova versió portarà una nova botiga dins del joc anomenada Mercat de Minecraft, en la qual els jugadors podran aconseguir tot tipus de contingut creat per la comunitat, com aparences, mons o textures per utilitzar en els seus propis mons de Minecraft, que es poden comprar amb MINECOINs, una nova moneda virtual del joc. També hi haurà nous minijocs i diferents maneres de jugar a través de servidors portats per la comunitat.\nEls jugadors que ja disposin de Minecraft: Nintendo Switch Edition en versió digital podran descarregar aquesta actualització a la versió definitiva de forma gratuïta, perquè puguin posar-se al dia ràpidament i gaudir de les noves característiques. El llançament en format físic de Minecraft per a Nintendo Switch és l’oportunitat perfecta per gaudir de la millor versió d’aquest joc de masses allà on vagis.\nNextNTHNews: Les notícies del dia (11/05/2018)


‘La guerra contra les drogues’, el documental d’aquest gener - Club 7 Cinema\n‘La guerra contra les drogues’, el documental d’aquest gener\nFOTO La guerra contra les drogues, de Sebastian, J.F.\nLa guerra contra les drogues / The War on Drugs explica la batalla que va començar, ara fa 40 anys, quan el president Nixon va declarar la guerra als narcòtics. Examinant la situació a Colòmbia i als Estats Units i entrevistant a personalitats relacionades amb el conflicte, el film ens mostra tots els detalls d’una “guerra” amb milers d’interessos amagats.\nEl documental d’aquest mes: La guerra contra les drogues, de Sebastian, J.F.\nMés informació, anant al web de Paral·lel 40, al web oficial The War on Drugs o a Vull llegir la resta de l’article. Per a consultar horaris i sales on el projecten, cliqueu aquí: Horaris i sales.\nExplica el material de presentació del documental:\nDes de l’any 2000, al marc del Pla Colòmbia, avionetes nord-americanes es dediquen a fumigar vastes zones de plantacions de coca a Colòmbia, per a eradicar-ne les llavors; però no només les de coca, sinó que les fumigacions arrasen tots els camps de conreu dels pagesos colombians. Tanamteix, al cap de tots aquest anys, les plantacions continuen funcionant i, per a molts habitants autòctons, són l’únic mitjà de supervivència. De fet, l’exportació de droga no només ha continuat, sinó que ha augmentat a causa de la creixent demanda i la manca d’alternatives a les zones de conreu.\nEl documental narra l’entramat d’aquesta lluita a través de tres capítols:\nEl Pla Colòmbia exposa la situació d’aquest país des que va començar el comerç de droga als anys 60, en accelera-se un procés que aviat va donar lloc a la formació de la xarxa més gran de narcotràfic que el món mai hagi vist. Després de la inauguració del Pla Colòmbia, l’any 2000, els Estats Units ha proporcionat a l’exèrcit colombià més de 6 bilions de dòlars, més de mil assessors militars i l’armament més modern.\nL’imperi de la Llei és un informe dels Estats Units sobre la DEA (Departament de seguretat contra la droga), una organització que actualment compta amb oficines a 62 països per coordinar la lluita mundial contra la droga. Kevin C. Whaley, cap d’operacions internacionals de la DEA , parla de la seva estratègia per combatre el narcotràfic, tot afirmant que la guerra contra les drogues no acabarà mai.\nLa darrera part del film, La Terra de les Persones Lliures, indaga en els efectes socials d’aquesta “guerra”. Cada any, 1,8 milions de persones són arrestades per violacions de lleis contra les drogues. Richard Paey i Sharanda Jones, són dos ciutadans nord-americans que compleixen dures penes de presó per aquests delictes. Les seves són històries a l’atzar que evidencien les conseqüències sociopolítiques d’aquesta lluita aferrissada. Cada any, més d’un milió i mig de persones són arrestades per violar aquestes lleis. Els Estats Units d’Amèrica té, avui en dia, el sistema presidiari més gran del món.\nDirector Sebastian, J.F. Producció Sebastian, J.F i Jon Sinclair (Àustria, 2007). Durada 99 minuts. Festivals i premis Dokfest Kassel 2007, Sao Paulo 2007, Diagonale 2007


Commemoració del Dia Internacional de l'Alliberament lesbià, gai, bisexual, transexual i intersexual amb el lema "Granollers, amb diferència!\nInici > Commemoració del Dia Internacional de l'Alliberament lesbià, gai, bisexual, transexual i intersexual amb el lema "Granollers, amb diferència!\nAvui, 28 de juny és el Dia Internacional de l'Alliberament lesbià, gai, bisexual, transexual i intersexual\nLa imatge de "Granollers, amb diferència!" que es troba a la plaça de la Porxada, durant tot el dia.\nAl llarg de la història les persones amb orientacions afectives, sexuals i expressions de gènere diferents a les normatives han patit l’estigma, la burla, la repressió i múltiples discriminacions, just perquè s’atrevien a trencar amb una cultura patriarcal, amb unes lògiques binàries que imposen, al conjunt de les persones, uns models de masculinitat i feminitat rígids i normatius i que fan de l’heterosexualitat l’única opció possible.\nLes reivindicacions contra aquesta violència estructural han estat constants per part de les les entitats lgtbi. Una lluita que s'ha de reconèixer i que les persones han de poder expressar el nostre amor, la nostra sexualitat o la nostre identitat en llibertat.\nL'Ajuntament de Granollers aposta per la defensa de la igualtat com garant de la lliure expressió de totes les diversitats humanes, perquè la diversitat és motiu d’orgull i no d’odi i desigualtat. Amb el lema Granollers, amb diferència!, es visibilitza que les diferències sumen, que totes les persones som diverses en molts sentits. Volem un municipi on totes les persones siguin lliures d'expresar-se com vulguin i com sentin, en llibertat.\nAquestes esforços i defensa de drets han portat a l’aprovació de la Llei 11/2014 de 10 d’octubre de 2014 de drets de les persones gais, lesbianes, bisexuals i transsexuals i per l’eradicació de l’homofòbia, la lesbofòbia i la transfòbia. Una llei pionera i que ara tenim el repte d’implementar, de convertir els seus principis i objectius en realitats per a les ciutadanes i ciutadans de Granollers.\nPerquè malgrat els importants avenços legislatius, les desigualtats persisteixen i calen polítiques públiques per superar-les i eradicar-les. Desigualtats que s’expressen en tots els àmbits de la vida quotidiana (educatiu, laboral, sanitari, etc), on malauradament encara la diferència sovint és motiu de comentaris, burles i assetjaments.\nConscients d’aquesta realitat, l'Ajuntaments de Granollers, compromesos, des de fa anys, amb el desplegament de les polítiques de gènere i convençuts de la necessitat de superar les lògiques heteropatriarcals i defensar els drets de totes les persones a estimar i a viure la seva sexualitat i identitat en peu d’igualtat, impulsa programes de sensibilitazió i intervenció per la ciutadania perquè volem sumar voluntats en la defensa dels drets de totes les persones a estimar, a ser, a viure i avançar en el canvi social per superar els prejudicis i l’homofòbia, perquè els drets de les persones lgtbi són els nostres drets.\nURL d'origen: http://www.granollers.cat/noticies/sala-de-premsa/commemoraci%C3%B3-del-dia-internacional-de-lalliberament-lesbi%C3%A0-gai-bisexual


A quins llocs ha resistit el PSC?\nUs oferim un mapa interactiu on indiquem on els socialistes han mantingut els seus feus\n22.12.2015 - 01:57\nActualització: 22.12.2015 - 02:57\nEl PSC no va treure un bon resultat a les eleccions del 27-S. De fet, va obtenir el pitjor resultat històric en escons, amb setze. Però el fet que les enquestes pronostiquessin una patacada més gran va fer que els dirigents socialistes presentessin el resultat com una petita victòria. De fet, el PSC va obtenir més de mig milió de vots: 522.209, concretament, pràcticament els mateixos que en les eleccions del 2012, quan va aconseguir-ne 524.707. Ara, el 27-S, amb una participació força més elevada, amb més gent votant, van ser incapaços de fer créixer el seu electorat.\nAixò ha estat així perquè en molts municipis i barris que tradicionalment havien votat de manera majoritària el PSC el vot s’ha decantat en bona part cap a Ciutadans, que ha obtingut dos-cents mil vots més.\nEl PSC és el partit més votat a Cornellà de Llobregat, a Santa Coloma de Gramenet, a Badia del Vallès, i a tres municipis de la Vall d’Aran: Bossòst, Canejan i Les. I de les ciutats amb una població considerable és justament a Badia del Vallès on el PSC té més percentatge de vot, un 27,3%. A Santa Coloma, un 25% de vot i a Cornellà, un 23,9%. A L’Hospitalet de Llobregat, on tradicionalment els socialistes havien estat els més votats, Ciutadans va ser la força més votada, superant per tan sols vuit-cents vots el PSC. El PSC resisteix, amb matisos, en uns quants feus tradicionals, malgrat l’enfortiment de C’s. Podeu veure-ho en aquest mapa interactiu:


Marcos Moure | La Clau -Revista gratuïta del Maresme\nEn Marcos Moure té 44 anys i és veí d’Alella. Empresari i treballador per compte propi des de ben jove, va fundar Finques Moure l’any 1994 i va instal·lar les seves oficines a Alella. Fa uns anys va crear Autonet&Oil, una empresa de benzineres de baix cost. Fa dos anys, l’empresa va adquirir la filial espanyola de la multinacional francesa Elefante Azul.\nAl maig de 2016 l’empresa va obrir les seves oficines corporatives a Alella (Escultor Llimona, 9). Al Maresme, l’empresa hi té dos centres Autonet&Oil-Elefante Azul, un a Alella (Riera Principal 48) i un a Mataró (Pablo Iglesias,1).\nCom ha anat això d’obrir un nou centre a Alella i posar-hi les oficines?\nQuan vam tenir l’oportunitat de fer-nos amb Elefante Azul no ens ho vam pensar perquè, en molts casos, tenim la possibilitat d’instal·lar benzineres allà on hi ha centres de rentat i a l’inrevés. Aquesta compra, però, ens va fer créixer notablement i necessitàvem un nou espai. Ens feia molta il·lusió poder unificar i establir la nostra seu central aquí, a casa, on hem estat sempre, i alhora poder tenir-hi una instal·lació exemple amb benzinera i centre de rentat.\nQuanta gent sou treballant a les oficines centrals d’Alella?\nA tot el grup, actualment tenim 70 treballadors. A les oficines centrals treballem 24 persones. Algunes s’acaben d’incorporar a l’empresa, a través de la borsa de treball de l’Ajuntament. Tenim previst contractar alguns treballadors més i volem que siguin d’Alella.\nOn estan ubicats els vostres centres Autonet&Oil i Elefante Azul?\nEstem presents a gairebé totes les províncies d’Espanya. Actualment tenim 71 centres, dels quals 51 són centres franquiciats i 20 són centres propis. El nostre objectiu és estar presents a totes les províncies espanyoles en menys de tres anys. Estem treballant per aconseguir aquest objectiu. En aquest moment tenim 36 projectes en marxa, molts dels quals estan pendents dels permisos municipals, que són el principal obstacle amb què ens trobem per avançar al ritme que a nosaltres ens agradaria.\nAlgunes veus diuen que el combustible de les benzineres low cost no és de bona qualitat o que permeten fer menys quilòmetres… Què els diries?\nQue és un mite, totalment fals. Quasi tot el combustible surt del mateix lloc. Tot el petroli que arriba al país entra a través de les refineries de Repsol. D’allà, el carburant passa pels oleoductes fins als dipòsits de CLH que hi ha al port de Barcelona, on es troba tot el combustible de totes les operadores. I nosaltres comprem el combustible a aquestes empreses. Podries veure una cua de camions carregant la cisterna des d’un mateix dipòsit i que després cadascun va a descarregar a una BP, una Cepsa, una Repsol… o a la nostra.\nLa normativa referent a la qualitat de la benzina i a la seguretat de les gasolineres és superestricta i igual per a tothom. Nosaltres, a més, encara la filtrem una vegada més del que requereix la norma.\nPer explicar bé aquest procés hem fet un vídeo d’un minut i mig de durada amb la tècnica del videoscribing on s’explica d’una forma molt amena i senzilla tot el procés que fa el combustible de les refineries fins al nostre vehicle (es pot visualitzar al nostre web www.autonet24.net).\nAleshores? Com ho feu per vendre-la més econòmica?\nL’únic secret consisteix en el fet que tenim menys marge de benefici i busquem una alta rotació de vehicles per aconseguir un volum més gran de vendes.\nCom són les benzineres Autonet&Oil?\nSón centres oberts, agradables, còmodes i senzills, amb un disseny treballat, lleuger i agradable a la vista. Està tot automatitzat i t’ho fas tot tu mateix, però, a diferència d’altres centres de baix cost, nosaltres disposem de personal amable i eficient per a qualsevol qüestió que tingui el client. Es pot pagar en efectiu, amb targeta i amb sistema contactless. Recentment hem incorporat a la nostra benzinera d’Alella el sistema de pagament a través de l’app Smartfuel. Amb aquesta aplicació, el client omple les seves dades la primera vegada per donar-se d’alta, i a partir d’aquell moment, quan s’apropa a l’assortidor, l’aplicació el detecta i li surt una notificació; només li cal acceptar-la i ja pot subministrar-se. Per tant, el procés encara és més ràpid que passant pel caixer que té cada assortidor.\nSom low cost, però no low quality. A mi m’agrada dir que volem ser Vueling i no pas Ryanair, perquè s’entengui la nostra filosofia.


Parts d'una vil·la :: patrimoniarqueologicdesalou\nCistella: 0,00€ (articles: 0)\nconeix el patrimoni arqueològic de Salou!\nIntroducció>Què és una vil·la?>Parts d'una vil·la\nParts d'una vil·la\nA continuació explicarem les parts més importants d'una vil·la, rústica i urbana.\nLes termes (balnea) van tornar-se una institució essencial en la societat romana. La primera sala del recorregut per les termes era el vestidor (apodyterium) on la persona es despullava i desava la roba. Després els que volien començaven per escalfar-se a la palestra (palaestra), les activitats físiques més habituals eren córrer, jugar a pilota, exercitar-se amb peses o amb la lluita... A continuació la persona es dirigia a les sales de banys, es solia començar per la sala temperada (tepidarium), tot seguit es passava a la sala calenta (caldarium), al final s'arribava als banys freds (frigidarium). Les termes més grans tenien també una piscina més gran a l'aire lliure (natatio) per practicar la natació. Hi havia altres dependències secundàries com les latrines (forica) i una sala de massatges.\nLa temperatura adequada de l'aigua i de totes aquestes sales s'aconseguia per mitjà d'un sistema de calefacció. Un forn (praefurnium) escalfava l'aigua, aquesta era transportada des de les calderes fins al caldarium i el tepidarium a través d'unes canonades. Alhora el mateix forn anava escalfant l'aire que passava a través d'una cambra subterrània, anomenada hipocaust (hypocaustum).\nLes dolies eren uns grans recipients d’emmagatzematge, n’hi havia d’una gran quantitat de mides. Els usos a què estaven destinades eren molt variats. Podien emmagatzemar farina, fruita, aigua, most o vi. En funció del seu ús rebien diferents noms: dolium vinarium (vi), dolium olearium (oli), dolium frumentarium (cereal), dolium acinarium (raïm, panses) i dolium amurcarium (figues).\nQuè és una vil·la?\nJaciment arqueològic de Barenys\nJaciment arqueològic de la Burguera\nJaciment arqueològic de la Punta de la Cella\nPatrimoni arqueològic de Salou\nbonet.aida@iesjaume1.cat o sierra.pablo@iesjaume1.cat\nC/Advocat Gallego s/n


Reservi aqui el seu Taxi Mercedes a la Fira Alimentaria 2022\nReserveu aquí el vostre Taxi Mercedes a la Fira Alimentària de Barcelona\nTAXI CLASS ET PORTA A ALIMENTARIA 2022\nGestioni els seus trasllats (Aeroport - Hotel) amb Taxi Class durant la Fira Alimentària de Barcelona.\nViatge a bord de la flota més extensa de Taxi Mercedes i Tesla de Barcelona. Aprofiteu els avantatges únics que us ofereix viatjar en primera classe ia velocitat comercial per la ciutat. Circulem en exclusivitat pels carrils Taxi de la ciutat, així que arribem més ràpid, segur! Compteu amb els nostres serveis durant la fira Alimentaria per a tots els vostres trasllats i recollides a l'aeroport i per a qualsevol viatge que necessiteu realitzar. Ens adaptem al seu dia a dia perquè res no l'aturi.\nPoseu-vos en contacte amb nosaltres i us enviarem el nostre formulari de reserva a reservas@taxiclassrent.com. En cas de necessitar més informació no dubti a contactar amb nosaltres a través del nostre número de telèfon 935 22 42 05.\nGESTIONEM LES SEVES RESERVES\nTrasllats i recollides ràpides a l'aeroport\nEspai per a fins a 7 passatgers\nGran capacitat de maleter sense suplement\nServei per hores o dia complet a Alimentaria\nRECOLLIDA AMB TABLET A AEROPORT\nPunts de recollida exclusius a l'aeroport i l'estació\nUna flota Mercedes i Tesla única\nal vostre servei i al de la vostra empresa\nTurisme Mercedes Benz Classe E Berlina\nDinamisme, elegància i confort fins al més mínim detall.\nTurisme Mercedes Benz Clase E Estate\nUna opció idònia per afrontar amb la màxima elegància els trajectes amb equipatge.\nTaxi Mercedes Clase V. Fins a 7 passatgers\nEl habitacle de qualitat elevada del Classe V es pot convertir en un dels vostres llocs preferits.\nElegància elèctrica. Símbol d'excel·lència i compromís amb el medi ambient.\nRESERVA ARA EL TEU TAXI MERCÈS | TESLA\nPUNT DE RECOLLIDA EXCLUSIU\nEl nostre punt de recollida exclusiu a la fira Alimentaria de Barcelona\nEl nostre màxim objectiu és la vostra comoditat.\nTrobeu fàcilment la vostra Taxi Mercedes | Tesla a Alimentaria 2022 Barcelona. Aneu al nostre punt de recollida exclusiu i estalvieu temps en els vostres viatges.\nEl punt de recollida és davant del restaurant La Pepa, a la plaça Europa 17-19. Al mapa podreu veure com arribar des de l'accés SUD.\nGestioni aquí la seva reserva a la Fira Alimentària i viatge amb la màxima comoditat.\nOmpliu el formulari i envieu-lo a l'adreça de correu reservas@taxiclassrent.com\nGESTIONI LES SEVES RESERVES


La nova nostàlgia | unmonaguanyar\nLa nova nostàlgia\nNosaltres, que encara dúiem pantalons curts quan va caure el mur de Berlín, observem perplexos el ressorgiment del vell debat de mercat versus estat. Entenem que aquesta és una dicotomia falsa i simplista que ens inhibeix de desenvolupar conceptes més fructífers de com els mercats i l’estat s’haurien organitzar i com haurien d’interactuar.\nAnthony Giddens, en la seva apologia de la Tercera Via, explica que aquesta va ser construïda precisament en un intent d’anar més enllà d’aquest vell debat. Roger Liddle, un altre arquitecte del New Labour, ha assenyalat la necessitat d’un nou revisionisme. Patrick Diamond, un altre pensador laborista destacat, cita la necessitat de reclamar les arrels progressistes del partit per tal que, de nou, pugui ser un partit de futur.\nEscoltar aquestes idees des de Policy Network no ens hauria de sorprendre particularment. En les eleccions de 2010, el Labour Party britànic va perdre cinc milions de vots, comparant els resultats amb els de 1997, i tot just va rebre alguns vots més que el seu desastrós resultat de 1983. El manifest del Labour de 1983 va ser qualificat com la “nota suïcida més llarga de la història”, i la magnitud de la derrota de 1983 va provocar-ne una decadent modernització.\nAquí, no obstant, la temptació d’assumir la postura del renovador lluitant valentament contra els bojos del Militant Tendency encara existeix —amb l’inconvenient que situa el nostre debat a la dècada equivocada. Aquesta nova nostàlgia ens allunya d’encertar en les nostres respostes als reptes del present. Enmig d’una profunda crisi econòmica i d’un creixent atur massiu, que no ens distreguin aquells que tenen ganes de lluitar contra els espectres del passat.\nRecordem l’avís de Roberto Mangabeira Unger, catedràtic d’Obama i ministre de Lula: “Avui en dia la idea de la revolució s’ha convertit en un pretext pel seu contrari. Atès que el canvi real seria un canvi revolucionari, i que el canvi revolucionari no està disponible, i seria molt perillós si es tractés del possible, ens queda per humanitzar l’inevitable”. Aquest és el projecte d’un reformisme pessimista que es resigna a moderar, especialment a través de la redistribució gradual, això que es desespera per desafiar i canviar. Aquest és el programa d’un ajust gradual en comptes de una teràpia de xoc, de rescatar una mínima protecció social davant del debilitament inevitable dels drets dels treballadors, d’una versió més suau del projecte polític dels altres.\nD’aquesta manera els abans marxistes, desil·lusionats, es van convertir en socialdemòcrates institucionalment conservadors. Van abandonar la part bona del marxisme, les seves aspiracions transformadores, i es van quedar amb la seva part dolenta, el fatalisme històric, canviant el seu significat polític. L’absència d’idees ràpidament es va substituir per una absència de caràcter. Finalment van prostituir el seu destí…\n← Senyes d’identitat de l’esquerra


El dia que Companys va exculpar els consellers\nEL JUDICI DELS FETS D’OCTUBRE\nDesprés de rendir-se el 1934, es va negar a fugir i, davant del jutge, va assumir tota la responsabilitat\n4 min. Barcelona 25/02/2018 00:00\n651x366 El dia que Companys va exculpar els consellers / EFE El dia que Companys va exculpar els consellers / EFE\n“Amb la vènia, senyoria”. Lluís Companys volia fer ús de l’última paraula en el judici per rebel·lió contra tot el govern de la Generalitat. “Els meus companys, per la serenitat del seu esperit, per l’afecte que em tenen i per elegància espiritual senten honor i satisfacció en compartir i en igualar les seves responsabilitats a la meva. Però, senyors del tribunal, això no seria just. Si hi ha un responsable, soc jo”. El president del Govern -cessat uns mesos abans pels Fets d’Octubre- tancava d’aquesta manera l’1 de juny del 1935 un judici en què els acusats van optar per reconèixer que el 6 d’octubre del 1934 havien proclamat l’Estat Català dins d’una República Federal Espanyola que no va arribar a existir mai. “És molt diferent al que passa ara amb la instrucció del cas contra l’1-O. Companys i els seus consellers mantenen que van fer el que van fer i que no va ser una qüestió simbòlica”, assenyala l’historiador i col·laborador de la UOC Joan Esculies.\nEl mateix Companys, durant el judici, va explicar que va telefonar al general Domènec Batet, capità general de Catalunya, perquè l’exèrcit es posés a les ordres del nou govern republicà que ell acabava de proclamar per la ràdio. I també va ser Companys -això va relatar ell- qui va ordenar al comandant del Mossos d’Esquadra, Enric Pérez Farràs, que protegís el Palau “contra qui fos”. Va resultar que va ser el mateix exèrcit -Batet havia demanat una hora per pensar-s’ho, però no va arribar a respondre mai al president- qui va assaltar el Palau de la Generalitat i l’Ajuntament de Barcelona, després d’hores de tirotejos amb els Mossos. La matinada del 7 d’octubre, després de constatar que no podien guanyar, Companys va trucar al general Batet i li va comunicar que capitulaven. “Li vaig dir que ens rendíem. Em va dir que sense condicions. Li vaig dir que sense condicions. Ell va afegir la possible benevolència i li vaig respondre que recollia la paraula per als meus companys. Jo no la sol·licitava ni la demanava, perquè era l’únic responsable”, va subratllar durant la seva llarga declaració el 28 de maig del 1935, en la primera jornada d’un judici del qual La Vanguardia va oferir una àmplia cobertura.\n83 anys després, el Tribunal Suprem ha substituït el Tribunal de Garanties Constitucionals en la instrucció d’una nova acusació de rebel·lió contra el govern català. L’estratègia de defensa dels processats és, però, molt diferent. Ni en l’1-O ni en la DUI es van fer servir les armes i la independència declarada al Parlament no va ser més que una “declaració política”, segons han anat explicant un a un els líders sobiranistes. “El 1935 reconeixen els fets i defensen que ho han fet pel bé de la democràcia espanyola”, explica Arnau González Vilalta, professor d’història moderna i contemporània de la UAB. De fet, “Companys es va convertir en un mite a nivell espanyol, i quan va sortir de la presó la gent l’ovacionava en cada poble per on passava des del penal del Puerto de Santa María (Cadis) camí de Catalunya -recorda-. No van declarar la independència sinó una nova república federal amb Catalunya com un dels estats que n’havien de formar part”, afegeix Esculies.\nLa incorporació al govern espanyol de tres ministres de la CEDA, un partit que s’havia mostrat contrari a la República, i la vaga general convocada en diferents territoris de l’Estat van ser el detonant de la proclamació de Companys, que no va voler fugir i imitar Josep Dencàs, l’únic dels seus consellers que va optar per aquesta via. I va tenir opcions de fer-ho. “El comandant Farràs ens va convidar a marxar oferint-se a continuar al Palau per cobrir la nostra retirada”, va expressar Companys. El seu conseller d’Economia, Joan Comorera, encara va anar més enllà: “Els consellers vam insistir perquè el president sortís de la Generalitat i la resta ens quedéssim a respondre, però el senyor Companys s’hi va negar rotundament”.\nVan ser condemnats a 30 anys i amnistiats un any després amb la victòria electoral del Front Popular. Aleshores, el president de la Generalitat sí que comptava amb la complicitat de les esquerres espanyoles.


Josep Bort assegura que la lluita contra el canvi climàtic no funcionarà sense el lideratge de les entitats locals - Diari La Veu\nEscriba el número 525909\nEl diputat Josep Bort ha destacat que ja hi ha "més de 220 municipis valencians" adherits al pacte, mentre que en 2015 només hi havia 17 entitats locals inscrites.\nEl diputat de Medi Ambient a la Diputació de València, Josep Bort, ha assistit al Parlament Europeu a la cerimònia del desé aniversari del Pacte de les Alcaldies pel Clima i l'Energia. Els objectius comuns de treball dels més de 9.200 ajuntaments i entitats regionals adherits al pacte són la reducció de les emissions de CO2, la descarbonització dels espais urbans i l'augment de la resiliència de les ciutats davant dels efectes del canvi climàtic. Un total de 220 municipis valencians també han signat aquesta iniciativa de la Comissió Europea, mentre que la Diputació de València exerceix de coordinadora territorial.\nA Brussel·les, Bort ha destacat la gran importància dels objectius d'aquest moviment europeu per als municipis valencians: "Les polítiques cap a la sostenibilitat i especialment les d'energia sostenible i les de mitigació i adaptació al canvi climàtic són una prioritat per als municipis valencians". "Cap estratègia contra el canvi climàtic, autonòmica, estatal, europea o mundial no tindrà una mínima oportunitat d'èxit sense la implicació, 'empoderament' i lideratge per part de les entitats locals", ha afegit.\nEl diputat ha destacat que ja hi ha "més de 220 municipis" adherits al pacte, mentre que en 2015 només hi havia 17 entitats locals inscrites. La Diputació de València, com a Coordinadora Territorial del Pacte de les Alcaldies, ha dut a terme distintes actuacions per donar a conéixer l'existència d'aquest programa europeu a les comarques valencianes i per a animar els municipis a adherir-se al pacte, a més d'oferir-los suport tècnic i econòmic directe. En total, a través dels distints programes de la Diputació i de Divalterra, la corporació ha destinat 1.496.000 euros des del 2016.\nPel que fa als objectius, s'espera que en 2020 els signataris del Pacte de les Alcaldies hagen aconseguit reduir les emissions de diòxid de carboni un 27%, que consumisquen un 20% menys d'energia i que hagen incrementat la producció local d'energia un 90%, segons indica un informe de 2017 del Centre d'Investigació de la Comissió Europea. A més, les projeccions apunten que els municipis adherits al pacte hauran contribuït al 31% de l'objectiu de reducció de gasos d'efecte d'hivernacle de la Unió Europea.\nBort ha remarcat que "encara tenim molta feina per fer, però estem en el camí i tenim la convicció que la lluita contra el canvi climàtic i l'adaptació al mateix són una responsabilitat a la qual l'administració valenciana no podia seguir girant l'esquena. Hem de convertir aquest compromís en una veritable oportunitat per al desenvolupament sostenible dels nostres pobles i els nostres territoris".\nEscriba el número 598403


Inici > Actualitat > Celebrem el Dia Internacional de la Internet Segura a l'escola\nL’11 de febrer és el Dia Internacional de la Internet Segura, una jornada que pretén promoure l'ús responsable de la tecnologia en línia i els dispositius mòbils, especialment entre els més petits.\nEnguany, el Dia Internacional de la Internet Segura té una rellevància especial, ja que el dia 25 de maig entra en funcionament el nou Reglament General sobre Protecció de Dades (RGPD) aprovat pel Parlament Europeu.\nAlgunes de les tasques que haurem de realitzar les empreses, per tal d’adaptar-nos a la nova normativa, són: avaluacions de l’impacte de qualsevol activitat en la privacitat, auditories regulars, revisió de polítiques corporatives relacionades amb el tractament de dades, i programes de formació i sensibilització per als treballadors.\nDes de fa temps, Clickedu compta amb un sistema de gestió de la qualitat (ISO 9001), a fi de consolidar el compromís de la plataforma amb els màxims criteris de qualitat, garantint-ne la traçabilitat, les bones pràctiques en matèria de desenvolupament i l’ús de les tecnologies més innovadores.\nEn el Dia Internacional de la Internet Segura, Clickedu us recorda la importància de treballar per a protegir les dades de col·lectius tan sensibles com són les escoles i, per consegüent, els infants i adolescents, per tal d’evitar possibles situacions de risc.\nUs convidem a llegir la notícia que ha publicat El Economista amb motiu del Dia de la Internet Segura i Clickedu en aquest enllaç.


Codi de l'assignatura: 572275\nPer matricular el TFM cal haver superat un mínim de 15 crédits d’assignatures obligatòries llevat de les Pràctiques externes.\nOriginalitat en el desenvolupament i aplicació d’idees.\nCapacitat d’aplicar els coneixements adquirits i resoldre problemes en entorns nous o poc coneguts dins de contextos més amplis (o multidisciplinars) relacionats amb l’àmbit d’estudi.\nCapacitat d’integrar coneixements i enfrontar-se a la complexitat de formular judicis a partir d’una informació que, essent incompleta o limitada, inclogui reflexions sobre les responsabilitats socials i ètiques vinculades a l’aplicació dels coneixements i judicis.\nCapacitat de comunicar conclusions, coneixements i raonaments a públics especialitzats i no especialitzats de forma clara i sense ambigüitats.\nHabilitats d’aprenentatge que permetin continuar estudiant de forma autodirigida o autònoma.\nCapacitat d’adaptar el disseny de processos, procediments i tasques de l’àmbit professional als actuals entorns digitals.\nCapacitat d’identificar i estar al dia de la legislació i les normatives nacionals i internacionals vigents i aplicar-les a la pràctica professional.\n• Diagnosticar i identificar els valors crítics que determinen l’èxit d’una organització en l’àmbit de les unitats i els serveis d’informació.\n• Identificar els punts forts i febles d’una organització, d’un producte o d’un servei, establir i utilitzar indicadors i elaborar solucions per millorar la qualitat.\n• Conèixer les característiques bàsiques d’un treball de recerca o projecte i les fases per elaborar-lo.\n• Conèixer les metodologies de recerca i avaluar la seva adequació per a un treball de recerca o projecte.\n• Identificar les problemàtiques d’una organització i resoldre-les mitjançant un projecte.\n• Desglossar les tasques que s’han de dur a terme per elaborar un treball de recerca o projecte.\n• Definir els indicadors i la metodologia per avaluar un projecte.\n• Justificar, dissenyar i plantificar un projecte o estudi aplicat a la gestió d’un equip, d’un recurs o d’un servei.\n• Resoldre correctament cadascuna de les etapes fonamentals en el desenvolupament del treball (seleccionar les fonts d’informació; integrar el coneixement per construir el marc teòric; recollir, interpretar i analitzar les dades obtingudes; expressar-se correctament per escrit, utilitzant degudament el llenguatge tècnic o científic).\n• Planificar els recursos humans, materials i econòmics necessaris per desenvolupar un projecte.\n• Elaborar una memòria del treball de recerca o projecte, presentar-lo de forma correcta i estructurada i defensar-lo davant un tribunal d’avaluació.\n• Reflexionar de forma crítica, constructiva respecte dels informes de progrés, de les matrius d’autoavaluació i de les matrius d’avaluació de la defensa oral.\n1. El treball final de màster té com objectiu demostrar el domini global i integrador per part de l’estudiant del conjunt de competències generals i específiques de la titulació i demostrar que sap aplicar-les a un entorn o problema específics.\nL’assignatura consisteix a presentar un treball de recerca o a planificar un projecte d’aplicació d’alguns dels continguts impartits en el màster. El treball s’ha de fer individualment amb l’assessorament acadèmic d’un tutor, que ha de ser un professor vinculat a algun dels departaments que imparteixen docència al màster.\nAbans de l’inici del semestre, el coordinador de l’assignatura informa l’alumnat del calendari i de les condicions per elaborar el treball durant el curs o al següent any del màster. Seguint aquest calendari, els alumnes lliuren un document amb la proposta de treball al coordinador.\nPer fer el treball, l’alumnat disposa del suport d’un tutor acadèmic, a més de la col·laboració de la resta de professors del màster. A partir de la proposta inicial, l’estudiant ha de desenvolupar les fases pròpies d’un treball de recerca o projecte d’aplicació de l’àmbit de la gestió d’equips, recursos o serveis d’informació.\nA fi de fer un seguiment del desenvolupament del treball, durant aproximadament la desena setmana del semestre es fa una sessió virtual de seguiment. En aquesta sessió, cada estudiant disposa de deu minuts per exposar els objectius del treball i un resum de les fites assolides fins al moment.\nEl treball s’ha de lliurar en el termini previst en el calendari de l’assignatura. Sense l’autorització del tutor no es pot defensar el treball.\nLa defensa del treball és pública i hi són presents els tres membres del tribunal, un dels quals és el professor tutor. L’acte consisteix en una presentació oral de l’alumne del treball d’un màxim de vint minuts, un torn d’intervencions dels membres del tribunal i un altre torn de resposta de l’estudiant.\nDesprés de la defensa pública, el tribunal qualifica el treball amb una nota de zero a deu, i l’equivalent corresponent de suspens, aprovat, notable, excel·lent o excel·lent amb matrícula d’honor.\nPer a la qualificació de l’assignatura, el tribunal té en compte els següents elements:\n• Memòria presentada per l’estudiant: claredat en la formulació dels objectius; coherència interna; rellevància (originalitat / utilitat pràctica); revisió bibliogràfica de les bases teòriques que fonamenten el treball; adequació i descripció dels mètodes utilitzats; interpretació de dades i resultats; aspectes formals (ordre i claredat en l’estructura del treball; correcció ortogràfica i sintàctica). La valoració de la memòria pondera el 75 % de la nota final.\n• Exposició oral: capacitat de síntesi i adequació al temps assignat; adequació en l’ús de la tecnologia; qualitat dels arguments i del debat amb el tribunal. La valoració de la memòria pondera el 25 % de la nota final.\nSi el treball no es presenta en el termini previst o no obté l’avaluació positiva per a la seva defensa, l’alumne pot optar a la reavaluació. La reavaluació consisteix en la presentació d’un treball revisat que corregeixi tots els aspectes detectats pel tutor i/o la comissió. La reavaluació dels alumnes matriculats en el primer semestre es durà a terme entre els mesos de juny i juliol, i la dels alumnes matriculats en el segon semestre durant la primera quinzena de setembre.\nManual para la elaboración de trabajos académicos fin de título (TFG, TFM y Tesis doctoral) : modalidad presencial y online / Manuel Baelo Álvarez, Universidad Internacional de La Rioja. Valencia : Tirant Humanidades, 2020\nLes fonts específiques de cada treball les proporciona el professor tutor que s’assigni a cada estudiant.


David Saura - Blog: El futbol porta el Barça a Wembley\n4 de maig 2011\nEl futbol porta el Barça a Wembley\nEl futbol és generós amb qui l’estima. I el Barça ho fa. El conjunt de Pep Guardiola disputarà una nova final de la Lliga de Campions després de fer valer el seu estil contra el Reial Madrid de Mourinho. Guanya el futbol. El Barça tornarà a Wembley, on tot va començar fa 19 anys. I ho farà amb la mateixa essència, amb el mateix respecte per al futbol, amb les mateixes ganes de gaudir sobre el terreny de joc i de captivar amb la seva manera de fer. I amb l’objectiu de sumar la quarta Champions al seu palmarès, precisament al lloc on va arribar la primera.\nEn la semifinal europea més mediàtica de la història, el Barça ha estat l’encarregat de posar el futbol i més gols que el rival (3-1). L’espectacle del Barça només s’entén a sobre de la gespa. I el veredicte del futbol ha estat inapel·lable, després que ara fa un any li girés l’esquena en l’eliminatòria contra l’Inter. A diferència de les semifinals de l’any passat, el resultat de l’anada era un coixí confortable per donar al Barça un paper de favorit que ha interpretat a la perfecció. Fidel al seu estil (10 faltes contra 31 del rival i amb 64% de possessió de pilota en el dia d’avui), el conjunt de Guardiola ha afegit la maduresa competitiva a un model de joc consolidat de fa molts anys.\nEl Barça més identitari\nLa classificació per a Wembley 2011 completa un cercle virtuós que ajuda a entendre la història contemporània del Club. Pep Guardiola, alumne avantatjat de Johan Cruyff a la banqueta, ha assumit l’ideari d’aquell Dream Team, l’ha millorat i l’ha fet encara més identitari. Només cal fer un cop d’ull a la convocatòria prèvia al partit amb 14 jugador formats al planter d’un total de 20 convocats. Amb un líder indiscutible sobre la gespa, de nom Leo Messi, que en aquesta eliminatòria ha tornat a deixar clar que és el millor de món, amb la mateixa dosi de talent que d’humilitat.\nEn aquestes dues últimes dècades, el llegat del Barça és inqüestionable. El repàs del palmarès (3 Champions, 10 Lligues i mitja, 3 Copes, 1 Mundial de Clubs, 1 Recopa, 8 Supercopes d’Espanya i 3 d’Europa) deixa pocs dubtes. El FC Barcelona està, novament, a les portes d’una final de la màxima competició europea. I no és gens fàcil aconseguir-ho. Des de 1955, quan va començar a disputar-se la Copa d’Europa, el Barça ha disputat sis finals d’aquesta competició. És evident, doncs, que aquesta fita mereix una celebració per si mateixa. La setena classificació per disputar el partit que tothom vol jugar. I el Barça ho farà per tercera vegada en sis anys.\nUna versió millorada del 92\nEl nou Wembley serà testimoni d’una versió millorada del FC Barcelona. El Barça 2.0 de Guardiola, gairebé infalible en eliminatòries a doble partit (18 de 20) i en finals (6 de 7), està preparat per a un altre repte en forma de Lliga de Campions. Més a prop de saldar el compte pendent que va prometre al final de la temporada passada. “Us en devem una”, va dir. I ja està a només un pas de complir la paraula.\nPD: Article publicat ahir a la web del FC Barcelona.\nPublicado por Unknown en 14:35:00\nEtiquetas: FC Barcelona, Guardiola, Mourinho, Reial Madrid, Wembley\n@laiamarques 5 de maig de 2011, a les 12:06\nAllà ens veurem!! :D confie en fer una trobada twittera tard o d'hora :)\nWembley’92: jo també hi vaig ser


Aquesta setmana vull parlar de com n’és d’important la música a la nostra vida.\nNombrosos estudis han demostrat que escoltar música —i ballar-la— augmenta la nostra felicitat. I no, no es tracta d’un article d’autoajuda.\nLa meua vida ha estat envoltada de música des de molt abans de dedicar-m’hi professionalment. Sempre l’he utilitzada per a acompanyar determinats moments, perquè hi ha certes cançons que et reconforten tant com una abraçada o una palmada a l’esquena.\nEl dos de maig vaig anar a un concert de Pau Vallvé al Loco Club. La seua música és de les que més sona al meu equip des que el vaig veure per primera vegada, al Centre Cultural Octubre, junt a deu persones més, i a on vaig descobrir eixe punt de tristor que amaguen les seues cançons de lletres oníriques, que et deixen sense alé, i que intercala amb un discurs enginyós i irònic. Òbviament, em vaig fer fan.\nPau Vallvé (Foto: Anna Vilasecar)\nEl passat dijous va presentar ‘Life vest under your seat’, el seu últim disc, que ha estat autoeditat enguany. El títol fa referència al manual d’instruccions dels avions, i el disc és això, un manual per a saber-se conduir per la vida. En aquest treball, la música continua eixe estel malenconiós tan propi de les seues composicions, però amb unes lletres molt més optimistes, que creixen en el directe.\nTornant al poder de la música, al concert de Paul Vallvé vam viure un moment de catarsi col·lectiva. El músic català va combinar cançons d’aquest nou disc amb d’altres de treballs anteriors, començant per “Cada deu anys” per a calfar motors. A aquesta li en seguiren dènou més, pujant a poc a poc la intensitat, fins que vam acabar corejant tots junts allò de “Tot va molt millor si estem contents, tots estem contents si ens va millor”, un clàssic als seus directes. Una mena de mantra curatiu.\nAlgú em va dir que Vallvé té alguns himnes vitals, i n’estic totalment d’acord. Hi ha lletres que t’arriben molt endins, i ell sap acompanyar-les magistralment d’una música trista, de vegades fosca, que s’obri a la llum quan irromp la bateria, tocada en aquesta ocasió per Víctor García, un músic de bressol hardcore que va aportar-li al repertori un vigor necessari en certes ocasions.\nI és que ja ho diu el refraner popular: Qui canta, el seu mal espanta i la música amanseix les feres… La humanitat sap des de fa molt que la música és necessària per a l’esperit, ara falta que ho sàpiguen els polítics.


La Secció Andorrana de l’IPA distingeix als socis més antics - FÒRUM.ad\nLa Secció Andorrana de l’IPA distingeix als socis més antics\nEl 06/04/14 14:06\nAhir a la nit va tenir lloc un acte de reconeixement als socis de més antiguitat de la Secció Andorrana de l’Associació Internacional de Policia (IPA), en el decurs d’un sopar de germanor organitzat per la Junta Nacional, presidida per Antoni Pujol, Cap del Servei de Circulació del Comú d’Andorra la Vella.\nAmb l’assistència de les persones distingides i els seus familiars, es va fer la imposició d’insígnies d’aram als socis amb 15 anys de permanència contínua i la d’insígnies d’argent als que complien més 25 anys com a socis.\nExcepcionalment, es va lliurar un quadre commemoratiu al soci Antoni Imbernón, funcionari jubilat del Centre Penitenciari, en la celebració dels seus 32 anys de fidelitat a la Secció Andorrana de l’IPA.\nSocis de 15 anys\nSocis de 25 anys:\nL’Associació Internacional de Policia (IPA) compta amb uns 400.000 socis pertanyents a 64 països. La Secció Andorrana compta amb 140 socis de cossos especials com els de Circulació, Policia, Centre Penitenciari i Duana.\nEntre els diferents objectius de l’Associació, un dels mes importants és l’establiment de llaços de comunicació i d’entesa entre els associats d’arreu del món, mitjançant trobades de col·leccionisme, seminaris de formació, viatges, concentracions de motoristes, …\nEl proper dia 3 de maig la Secció IPA Andorra organitzarà la Vuitena Trobada de Col·leccionisme Policial, amb la participació de representants de Romania, de França i d’Espanya.\nNotícia Anterior: El TC avala l’emmagatzematge de dades d’Andorra Telecom\nSegüent Notícia: La FADEA celebra la Jornada de la neu


Ettore Sottsass Col·leccions - MIRSA interiorisme & mobiliari\nEttore Sottsass Col·leccions\nEttore Sottsass està considerat com una de les figures més influents del disseny del segle XX. Nascut al 1917, va saltar a la fama gràcies als seus treballs escultòrics i poc convencionals.\nDurant la seva llarga trajectòria, Sottsass es va moure entre diverses disciplines, incloent el disseny de mobiliari, la fotografia i inclús l’escriptura. Durant dècades va treballar per a la reconeguda firma Olivetti, creant productes tant emblemàtics com la màquina d’escriure Valentine al 1969.\nPel que respecta al disseny de mobiliari, Sottsass va treballar pel grup Memphis, on va patentar algunes de les col·leccions més emblemàtiques del disseny postmodern dels anys 80.\nLes làmpades Ashoka (1981), la taula tàrtara (1985) i la llibreria Carlton (1981) són algunes de les seves col·leccions més representatives, que exemplifiquen a la perfecció l’enfoc funcional i extravagant que el dissenyador transmetia a les seves creacions.\nSottsass va desenvolupar un estil propi, mitjançant una perfecta combinación de colors vius i estructures inusuals, guanyant-se el respecte i l’admiració de dissenyadores i interioristes d’arreu del món.\nA MIRSA interiorisme & mobiliari disposem en exclusiva d’algunes de les millors col·leccions d’Ettore Sottsass. Per a més información, visiti el nostre Showroom o contacti amb nosaltres.


Les JERC Girona fan Botifarra a la Hispanitat!\nAquest dimecres 12 d'octubre les JERC Girona fan botifarra a la Hispanitat organitzant un torneig de Botifarra reivindicatiu. El torneig tindrà lloc a les 4 de la tarda als Jardins de la Infància de Girona. La parella guanyadora rebrà un magnífic lot de productes de la terra i hi haurà berenar per a tots els participants. Les JERC Girona, amb aquest torneig, pretenen fer la botifarra a la Hispanitat, i reivindicar, un cop més, el desacord amb aquesta festivitat imposada des d'Espanya, que no simbolitza res més que celebrar el genocidi que es va dur a terme amb milers de…\nNil Papiol és escollit candidat de les JERC a la circumscripció de Girona a les eleccións al Congrés dels Diputats\nAquest passat dissabte, el Consell Nacional de les JERC va escollir els caps de llista de cada circumscripció electoral, que representaran el Jovent Independentista dels Països Catalans a les llistes d’Esquerra Republicana de Catalunya el proper 20 de novembre. En aquest sentit, Nil Papiol va ser escollit com a cap de llista de les JERC a la circumscripció de Girona. Papiol de 20 anys i militant d’Esquerra i les JERC d’Hostalric va declarar: “És tota una responsabilitat poder representar la veu del Jovent Independentista a les llistes d’Esquerra Republicana de Catalunya, i d’aquesta manera agafar el relleu de la Laia…\nDes de les JERC encoratgem a totes les Alcaldesses i Alcaldes a mantenir-se ferms i ignorar la imposició de la bandera espanyola als seus Ajuntaments\nLes JERC Comarques Gironines encoratgen a tots els Alcaldes i Alcaldesses dels Països Catalans, en especial, els dels municipis de les Comarques Gironines a mantenir-se ferms i ignorar la imposició de la bandera espanyola en els balcons dels seus respectius Ajuntaments Comunicat de premsa: El portaveu de les JERC Comarques Gironines, Pau Presas, ha volgut mostrar tot el seu suport a la vintena de municipis que C’s ha denunciat aquest matí davant el delegat del govern i la fiscal en cap del TSJC per tal de que acatin la imposició de penjar la bandera espanyola als balcons dels seus respectius…\nLes JERC Guíxols comemoren el dia de l'alliberament GLBT\nEstima amb llibertat! 27 de juny Dia de l'Alliberament GLBT\nPer tal de commemorar el Dia de l'Alliberament Gai, Lesbià, Bisexual i Transsexual (GLBT), aquest dissabte, des de la Secretaria d'Igualtat d'Oportunitats de les JERC Guíxols, vàrem realitzar un taller de decoració de samarretes, una manera creativa d'expressar la nostra reivindicació dels valors de justícia social i igualtat d'oportunitats. Les JERC lluitem per un model social basat en el respecte a la diversitat que afavoreixi la màxima cohesió social. Ens cal passar de la tolerància al respecte i a la inclusió del dret humà a expressar sentiments i desigs cap a persones del mateix sexe o gènere i hem de…\nEl jovent independentista de les Comarques Gironines s’ha mostrat totalment en contra de la visita del Príncep d’avui dimecres, al mateix temps que rebutja qualsevol visita de membres de la família reial a la ciutat de Girona. El malnomenat Príncep de Girona visitarà durant el dia d’avui la ciutat de Girona, per assistir a una reunió de la Fundació Príncep de Girona, organitzadora del Fòrum Impulsa que es celebra a la mateixa ciutat. En època de crisi en que s'estan retallant els serveis i necessitats bàsiques per les persones com són ara la sanitat i l'educació, les JERC, més que…\n5 elements, finalistes del Destaca't 2011, el concurs de música jove de les Comarques Gironines\nAquest dissabte al vespre es va celebrar la cinquena i última semifinal de la tercera edició del concurs de musica jove de les Comarques Gironines Destaca't. Aquesta es va dur a terme a Blanes, on més d'un centenar de persones van assistir per donar suport als grups novells i gaudir de la seva música. El concurs va començar a dos quarts de 8 del vespre, i van tocar-hi 6 grups. Aquests concursaven per passar a la final que tindrà lloc el divendres 1 de Juliol a la Sala la Mirona de Salt. En aquesta semifinal van participar-hi els grups Resp.,…\nAquest dissabte 11 de Juny arriba l'última semifinal del Destaca't 2011 a Blanes.\nAquest proper dissabte 11 de Juny es realitzarà la cinquena i última semifinal del Destaca't 2011 a Blanes, on tocaran els últims 6 grups novells d'aquesta edició del concurs de música jove de les Comarques Gironines.\nLa semifinal començarà a 2/4 de 8 del vespre a l'espai recreatiu la Morralla (Avinguda de l'Estació, Nau 7 – nº4 BLANES). Hi actuaran els grups 5 Elements, Banda Bandarra, Domination, May Chronicles, Scratch from hell, i Resp. El grup guanyador concursarà a la final del Destaca't 2011, que tindrà lloc l'1 de Juliol a la Sala de música La Mirona de Salt, juntament amb la resta de finalistes: Efecte Croma, Mauro I i l'Exèrcit d'Alliberament Musical, Band Damm, i Ingravidez. El guanyador d'aquesta tercera edició del Destaca't tindrà l'oportunitat de tocar a l'Acampada Jove Montblanc 2011 en el marc…\nLes JERC Comarques Gironines diem no a les retallades!\nDavant dels fets ocorreguts els últims dies a la Universitat de Girona i les mobilitzacions dutes a terme des del Consell d’Estudiants de la UdG i des de la comunitat estudiantil en general, des de les JERC Comarques Gironines volem mostrar tot el nostre suport a aquestes mobilitzacions, i animem a tots els estudiants a participar en totes les mobilitzacions i accions de protesta en contra de les retallades pressupostàries que es volen aplicar des de l’equip del rectorat i la rectora de la UdG. Al mateix temps volem donar ple suport al Consell d’Estudiants de la UdG, i l’animem…


Receptes - Sangiovese Restaurant\nMil fulles de ceps amb formatge tou dels Til.lers\n200 gr. formatge tou dels Til.lers\n100 gr. pernil d'ànec\n50 gr. celerí\n25 gr. festucs pelats\nTalleu en làmines fines els ceps, el formatge i el pernil d'ànec.\nTalleu el celerí en juliana (tires ben primes) i escaldeu-lo 1 minut en aigua bullint.\nTritureu amb el turmix els festucs amb l'oli d'oliva i una mica de sal.\nMuntatge de plat:\nIntercaleu una capa de ceps i una del formatge, afegiu sal i amaniu-ho amb l'oli de festucs.\nRepetiu-ho el procés tres vegades més. Acabar amb una capa de celerí i l'última capa de pernil d'ànec.\nUn cop muntat, es por escalfar al forn d'1 a 2 minuts. Afegir 'oli de festucs i decorar amb germinat de ceba.\nTallar els xampinyons en mirepoix, picar l’ escalunya. Ofegar en la mantega l’ escalunya, afegir als xampinyons, flambejar i afegir la crema de llet, reduir.\nCoure al forn a 200º els discos de pasta de full, reservar.\nCoure els ous en aigua a 60º durant 3 min.\nEmplatat i presentació:\nPosar el disc de pasta de full obert per la meitat en el fons del plat, salsar, posar els ous poche sobre la pasta de full, napar amb la salsa de xampinyons i al moment de servir tallar la Tòfona blanca a fines làmines per sobre dels ous.


Definits els Play Offs de la LCFF Open\nEn la última jornada de la competició disputada aquesta passar cap de setmana hem conegut els equips que han passat directament a la Final a 8 i els equips que hauran de lluitar per les dues places que falten en els Wild Cards.\nPagesos White, Lynx, Ironmans, Reds, Pagesos Grey i Bocs són els sis equips que estan matemàticament classificats per la Final a 8 de la competició que es disputarà a finals de juny. El duel entre Ironmans i Reds se’l va endur els castellonencs, fent que els egarencs caiguessin a la quarta posició final.\nL’equip que va caure de la zona que directament dona el pas a la Final a 8 van ser els semifinalistes del Campionat de Catalunya, els Barcelona Búfals. Dues derrotes en aquesta jornada, davant Pagesos Grey i Badalona Dracs, aquesta última per un punt, han propiciat que els Bocs d’Argentona agafin la sisena posició tot i haver perdut davant Lynx en un dels seus partits de dissabte.\nPagesos Grey, que també van guanyar en un ajustat partit a Uroloki, es quedaran en la cinquena plaça final. Els germans grans, els White, segueixen la temporada perfecta, de nou, aconseguint dues victòries més i sent l’equip a batre a la Final.\nL’altre resultat que ha marcat el futur de dos equips ha estat el que es va donar en el partit entre Mamuts i Pioners. Els de l’Hospitalet es quedaran fora dels Wild Cards a l’haver perdut aquest partit i quedar-se com a cuers de la classificació. Amb la resta de resultats, Dracs, Bufals, Army, Uroloki, Panthers, Rebels, Urolokids i Mamuts seran els equips que es jugaran les dues places que manquen per definir la Final a 8. Serà en dos Wild Cards que es disputaran aquest proper diumenge a Montigalà.\nPer un costat tindrem a Bufals contra Urolokids i Army contra Rebels en el primer Wild Card, i Dracs contra Mamuts i Uroloki contra Panthers en l’altre. Només els dos millots equips allargaran una jornada més la seva temporada.\nLYNX 48-19 PANTHERS\nPANTHERS 26-33 BOCS\nBOCS 19-43 LYNX\nPIONERS 0-40 IRONMANS\nREBELS 21-0 ARMY\nIRONMANS 26-16 REDS\nMAMUTS 13-0 PIONERS\nREDS 24-14 REBELS\nARMY 6-0 MAMUTS\nUROLOKI 19-39 PAGESOS WHITE\nUROLOKIDS 19-46 DRACS\nBUFALS 26-31 PAGESOS GREY\nPAGESOS GREY 13-6 UROLOKI\nPAGESOS WHITE 33-13 UROLOKIDS\nDRACS 35-34 BUFALS